Sejurus selepas tamat pengambaran dan Griffith tidak bersetuju dengan eksekutif Biograph, Griffith meninggalkan syarikat perfileman tersebut dan membawa keseluruhan saham syarikt miliknya bersama. Biograph menangguhkan penayangan filem ini sehingga 1914, iaitu sehingga Griffith pergi meninggalkan Biograph dan membolehkan syarikat tersebut tidak membayar sebarang keuntungan kepada beliau.

Meriam Buluh adalah sejenis mercun buatan sendiri yang popular semasa musim perayaan Hari Raya di Malaysia. Seperti juga mercun yang lain, meriam buluh diharamkan seperti yang termaktub di dalam Akta Bahan Letupan 1957; ironinya, semakin ramai kanak-kanak Melayu beralih kepada meriam buluh yang lebih berbahaya sebagai alternatif kepada mercun komersial yang diharamkan oleh kerajaan.

Baru-baru ini Jepun mula mengeksport satu lagi komoditi budaya yang bernilai: ahli sukan. Populariti pemain besbol Jepun di Amerika Syarikat meningkatkan kesedaran warga negara Barat tersebut terhadap segalanya mengenai Jepun.

Sekolah Kebangsaan Damansara Utama ditubuhkan pada tahun 1980 dan mula beroperasi pada tahun 1981. Guru Besar pertama yang mentadbir ialah Pn.Zabedah binti Abdul Rahman dengan mempunyai murid seramai 2000 orang dan 60 orang guru sesi pagi dan petang. Penubuhan awal sekolah hanya mempunyai 1 bangunan sahaja iaitu Blok A. Kemudian pada tahun 1984 Blok B, C dan D didirikan untuk kemudahan pembelajaran murid. Selepas itu, dewan sekolah telah dibangunkan pada tahun 1987 dengan hasil kutipan PIBG sekolah. Dewan tersebut telah dirasmikan oleh YAB Saudara Anwar bin Ibrahim yang pada ketika memegang jawatan Menteri Pendidikan Malaysia. Sekolah telah menjadi 1 sesi bermula pada Jun 1999 kerana murid semakin berkurangan dan pertambahan blok bangunan sekolah. Sepanjang penubuhan Sekolah Kebangsaan Damansara Utama ini, sekolah ini telah ditadbir sebanyak 9 orang guru besar dengan yang terkini Pn.Rubiah Binti Ahmad Zainal Abidin (2012 - 2017).

Penceritaan permainan ini berlaku di sebuah dunia fiksyen bernama Ivalice, dimana dua empayar, Rozarria dan Archadia terlibat dalam kancah peperangan yang tidak berkesudahan. Dalmasca, sebuah negara kecil, telah tersepit di dalam konflik tersebut. Apabila Archadia menceroboh dan menakluk Dalmasca, puterinya, Ashe, menubuhkan sebuah pergerakan penentang. Dalam perjuangannya dia telah bertemu dengan Vaan, seorang pemuda yang mempunyai sebuah impian untuk mempunyai pesawat terbangnya sendiri. Mereka juga disertai oleh sekutu-sekutu yang sama-sama berjuang menegakkan keadlian menentang kezaliman Empayar Archadia.

Menurut bancian India pada tahun 2001 Tiruvannamalai memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)